open-index/open-wikipedia-markdown huggingface dataset:
Ferrivia metropolitana Constantinopolitana

**Ferrivia metropolitana Constantinopolitana** partes Asiaticas et Europaeas urbis Constantinopolis lineis sex permeat. Cum ferriviam suburbanam Marmaray coniungitur quae per cuniculum Bosporum transit.

## Linea 1 
Linea 1a a portu Theodosiaco (*Yenikapı*) usque ad aëroportum Atatürk pergit, stationibus septemdecim. Partim cum Linea 1b coincidit, quae usque ad Kirazlı pergit, stationibus tredecim. Ambae lineae per stationem laophoriorum Constantinopolitanam transeunt.

## Linea 2 
Linea 2 a portu Theodosiaco (*Yenikapı*) trans brachium Sancti Georgii (ubi in ipso ponte stat statio *Haliç*) boreae versus pergit, terminis binis, videlicet Seyrantepe (stationibus duodecim) et Hacıosman (stationibus quindecim). 

## Linea 3 
Linea 3 a Kirazlı termino lineae 1b incipiens in suburbia occidentalia pergit, terminis binis, videlicet stadium Olympicum Atatürk (stationibus septem) et MetroKent (stationibus decem).

## Linea 4 
Linea 4 Asiatica a Chalcedone (*Kadıköy*) iuxta Bosporum incipiens ad Tavşantepe pergit, stationibus undeviginti.

## Linea 5 
Linea 5 Asiatica a Scutario (*Üsküdar*) iuxta Bosporum incipiens ad Çekmeköy pergit, stationibus sedecim.

## Linea 6 
Linea 6 a statione Levent lineae 2, stationibus quattuor, iuxta universitatem Boğaziçi terminum habet.

## Marmaray 
Marmaray (portmanteau Turcicum e verbis *Marmara* "Propontis" et *ray* "via ferrea" confecta) est ferrivia suburbana e viis ferreis anterioribus renovata et ab anno 2019 per novum cuniculum Bosporanum unita. Linea a statione ferriviaria Europaea Halkalı incipiens, per portum Theodosiacum (*Yenikapı*) pergens, ad Gebze iuxta litus Propontidis Asiaticum terminum habet. Linea Marmaray colore cinereo in tabula nostra monstratur.

## Nexus externi 
* *Moovit Marmaray*

!
Laurentius Wetherby

**Laurentius Wetherby**, vulgo plene *Lawrence Winchester Wetherby* (Middletown in urbe die 2 Ianuarii 1908 natus; Frankfort in urbe mortuus die 27 Martii 1994) fuit gubernator Kentukiae ab anno 1950 usque in 1955.

Alumnus fuit universitatis Ludovicopolitanae.

## Bibliographia 
* John E. Kleber, "As Luck Would Have It: An Overview of Governor Lawrence W. Weatherby, 1950–1955" in *Register of the Kentucky Historical Society* vol. 84 (autumno 1986) pp. 397–422
* "Kentucky Governor Lawrence Winchester Wetherby" in Robert Sobel, John Raimo, edd., *Biographical Directory of the Governors of the United States, 1789-1978* (Westport Connecticutae: Meckler Books, 1978)

Categoria:Nati 1908
Categoria:Mortui 1994
Categoria:Gubernatores Kentukiae
Categoria:Alumni Universitatis Ludovicopolitanae
Regio Celiabinscensis

**Regio Celiabinscensis** vel **Tscheliabinscensis** (Russice Челябинская область, tr. ''Čelyabinskaja oblast' '') est subiectum Foederationis Russicae, die 17 Ianuarii 1934 formatum (regione Uralensi Russicae SFSR Unionis Sovieticae dissoluta) et ab anno 2000 ad districtum foederalem Uralicum pertinens. 

## Area et situs
Haec regio, partim in montibus Uralicis, partim in margine occidentali planitiei Siberiae Occidentalis sita, cum re publica Baschkiria in occidente, regione Sverdloviensi in septentrione, regione Kurganensi in oriente,regione Orenburgensi in meridie et cum Kazachstania in meridio-oriente contermina, aream 88&thinsp;529 chm² et plus quam 3&thinsp;475 milia incolarum (anno 2019) habet.

## Urbes
Urbs regionis capitalis est Celiabinsca, urbs secunda maxima Mons Magnes est, ceterarum urbium Miassus et Chrysostomia nominandi sunt. 

## Res geographicae
Flumina regionis Miassus, Tschussowa, Uius sunt; Kyzyles Superior et Inferior et Ufa hic oriuntur. 

Montes Urales Medii et Australes in regione siti sunt, quorum cacumina maiora Iremel et Iurma.

## Nota
## Nexus externi
!
Categoria:Constituta 1934
Andreas Beshear

**Andreas Beshear** (natus Ludovicopoli die 29 Novembris 1977) est politicus Americanus factionis Democraticae et ab anno 2019 gubernator Kentukiae. Filius est Stephani Beshear, qui eodem officio ab anno 2007 usque in 2015 functus est.

Alumnus est universitatis Vanderbiltiae collegiique iurum universitatis Virginiensis.

## Bibliographia 
* David Nichols, "Beshear overcomes Trump effect to beat Bevin to become next KY governor" in *Lex18* (5 Novembris 2019)

Categoria:Gubernatores Kentukiae
Categoria:Nati 1977
Categoria:Homines vivi
Categoria:Alumni Universitatis Vanderbiltiae
Categoria:Alumni Universitatis Virginiensis
Matthaeus Bevin

**Matthaeus Bevin**, vulgo plene *Matthew Griswold Bevin* (natus Denverii die 9 Ianuarii 1967) est politicus Americanus factionis Republicanae et ab anno 2015 usque in 2019 gubernator Kentukiae.

In oppido Shelburne Novae Hantoniae educatus est. Alumnus est universitatis Washington et Lee.

## Bibliographia 
* David Nichols, "Beshear overcomes Trump effect to beat Bevin to become next KY governor" in *Lex18* (5 Novembris 2019)

Categoria:Gubernatores Kentukiae
Categoria:Nati 1967
Categoria:Homines vivi
Categoria:Alumni Academiae, Collegii et Universitatis ad Lexington
El amor en los tiempos del cólera

[thumb|[Navis fluviatilis quae navibus in fabula descriptis similis est.]]

***El amor en los tiempos del cólera*** ('Amor temporibus cholerae') est mythistoria a Gabriele García Márquez composita, auctore Columbiano qui Praemium Nobelianum accepit. Liber, primum Hispanice anno 1985 editus, in multas linguas conversus est. Fabula plerumque docet vitam navigationi similem, aegritudinemque amore ad verbum morbum esse, cholerae comparabilem. Mythistoria ad *Love in the Time of Cholera,* pelliculam a Mike Newell directam annoque 2007 editam, accommodata est.

**Cien años de soledad*

## Bibliographia
*Rojo de la Rosa, Grinor. 1988. "El amor, la viejez y la muerte en los tiempos del cólera." In *Crítica del exilio.* Urbe Sancti Iacobi: Pehuen.
*Snook, Margaret L. 1988. "The Motif of Voyage as Mythical Symbol in *El Amor en los tiempos del cólera* by Gabriel García Márquez." *Hispanic Journal* 10, no. 1 (autumnus): 85–91. JSTOR.

## Nexus externi
*Pynchon, Thomas. 1988. "The Heart's Eternal Vow." *New York Times,* 10 Aprilis 1988. Recognitio editionis Anglicae, ab Edith Grossman conversae (Novi Eboraci: Alfred A. Knopf). Editio interretialis.
*Zuckermann, Leo. 2014. "¿Cien años de soledad o El amor en los tiempos del cólera?" "Juegos de poder" in *Excelsior* situ interretiali.

Categoria:Columbiae scripta
Categoria:Mythistoriae Hispanicae
Categoria:Mythistoriae ad pelliculas accommodatae

Categoria:Gabriel García Márquez
Categoria:Scripta 1985
Albertus Fernández

**Albertus Fernández**, vulgo plenius *Alberto Ángel Fernández* (Bono Aëre in urbe natus die 2 Aprilis 1959) est politicus Argentinae.

Alumnus est universitatis Bonaëropolitanae ubi iuribus studuit. Praeses consilii ministrorum meruit ab anno 2003 usque in 2008, praeside Nestore Kirchner. A die 10 Decembris 2019 praeses est Argentinae. 

## Nexus externi 
* 

Categoria:Nati 1959
Categoria:Homines vivi
Categoria:Politici Argentinae
Categoria:Duces civitatum
Categoria:Alumni Universitatis Bonaeropolitanae
Imago thaumaturga

[thumb|Dei genetrix [Czanstochova|Chęstochoviensis, imago thaumaturga, quae et ab Ecclesia Catholica et ab Ecclecia Orthodoxa colitur]]

 vel *icon thaumaturga* est imago pia, cui thaumaturgia adscribitur; morbos curare vel bello defendere posse traditur. Ecclesia Graeca imagines thaumaturgas colit et interdum Ecclesia Catholica, praecipue Polona, quae imaginem Dei genetricis Montis Clari vel Chęstochoviensem assidue colit. In Ecclesia Orthodoxa Russica circa 200 imagines thaumaturgae coluntur, quarum notissimae Volodimiriensis, Casanensis, Smolenscensis. Ecclesiae multae his imaginibus dicata sunt, e.g. Ecclesia cathedralis Dei genetricis Casanensis Petropoli, Monasterium Dei genetricis Smolenscensis Novodevicense Moscuae etc. Paene semper in imaginibus thaumaturgis Dei genetrix figurata est, sed interdum et Sophia. Prima autem imago thaumaturga Mandylium dictum putatur.  

## Notae
## Bibliographia
*Гришечкина Н. В. Гл. 2. Обновление и мироточение икон / Чудотворные иконы на Руси. Rostoviae ad Tanaim, 2006. 
* Чистяков П.Г. Почитание местных святынь в российском православии синодального периода // Православный собеседник: Альманах Казанской Духовной Семинарии. Вып. 1(14)-2007. Материалы VI ежегодной научно-практической конференции «Богословие и светские науки: традиционные и новые взаимосвязи». Casani 2007. P. 187-193. 

## Nexus externi
* Index imaginum thaumaturgarum, quas Ecclessia Russica colit 

Categoria:Ars Christiana
Categoria:Ecclesia Orthodoxa Graeciae
Categoria:Ecclesia Orthodoxa Russica
Categoria:Fides et dogmata religiosa
Categoria:Maria (mater Iesu) figurata
Ecclesia cathedralis Dei genetricis Casanensis

thumb|Ecclesia cathedralis Casanensis foras.
thumb|upright=0.8|Ecclesia cathedralis Casanensis intus.
**Ecclesia cathedralis Dei genetricis imaginis thaumaturgae Casanensis Petropolitana**, vulgo **Ecclesia Cathedralis Casanensis** est ecclesia Petropoli sita imagini thaumaturgae Casanensi Dei genetricis dicata. Ab Andrea Voronichin aedificata est annis ab 1801 ad 1811 iussu Pauli I e travertino Pudostensi fusco. Columnas Corinthias 96 habet, quae ad viam Nevensem, Petropolis principalem, spectant; porticus extremus in ripa canalis Griboiedovii stat. Michael Kutuzov in ecclesia Casanensi sepultus est et monumentum eius ante ecclesiam stat. 

## Notae
## Bibliographia
* Аплаксин А. *Казанский собор*. Petropoli 1911. 
* Гримм Г. Г. *Архитектор Воронихин*. Leninopoli 1963. 
* Лисовский В. Г. *Андрей Воронихин*. Leninopoli 1971. 

## Nexus externi
*Situs proprius

Categoria:Aedificia Petropolis
Petropolis
Categoria:Ecclesiae imaginum Dei Genetricis
Categoria:Ecclesia Orthodoxa Russica
Categoria:Neoclassicismus
Carolus Koffi Diby

**Carolus**, vulgo *Charles* **Koffi Diby** (die 7 Septembris 1957 Bouaké in urbe natus; apud Abidjan mortuus die 7 Decembris 2019) fuit oeconomus et politicus Litoris Eburnei.

Alumnus fuit universitatis Abidianensis et scholae nationalis administrationis in eadem urbe sitae. Minister delegatus ab oeconomia et vectigalibus die 4 Decembris 2005 factus est, primo ministro Carolo Konan Banny. Minister principalis ab eisdem rebus fuit a die 29 Martii 2007 usque ad 7 Decembris 2010, iterum ab 11 Aprilis 2011 ad 21 Novembris 2012, primis ministris Gulielmo Soro et Ioanne Ahoussou-Kouadio. Insuper minister a munitione iuxta praesidem die 13 Martii 2012 factus est. Deinde minister rerum externarum meruit a die 22 Novembris eiusdem anni usque ad 12 Ianuarii 2016, praeside Alassane Ouattara, primo ministro Daniele Kablan Duncan.

## Notae 
## Bibliographia 
* André Silver Konan, "Côte d’Ivoire : décès de Charles Koffi Diby, président du Conseil économique et social" in *Jeune Afrique* (8 Decembris 2019)

Categoria:Nati 1957
Categoria:Mortui 2019
Categoria:Politici Litoris Eburnei
Categoria:Ministri rerum externarum
Categoria:Alumni Universitatis Abidianensis
Categoria:Alumni Scholae Nationalis Administrationis (Litus Eburneum)
Categoria:Ministri vectigalium
Publius Alfenus Varus (consul suffectus 39 a.C.n.)

**Publius Alfenus Varus** (floruit medio primo saeculo a.C.n.) fuit senator Romanus qui consulatum suffectum anno 39 a.C.n. gessit. Praeclarus iurisconsultus erat, Sulpicii Rufi discipulus, cui 54 excerpta in Iustiniani Digestis adsignabantur. Plerique commentatores tam antiqui quam moderni putant hunc Alfenum eundem esse atque illum Varum cui Vergilius sextam Eglogam dedicavit. Pater consulis anni 2 eiusdem nominis esse potuit.
## De cursu honorum 
Humili loco natus Cremonae (auctore Horatio poeta eius pater sutor fuit) homo novus erat Alfenus a Gaio Iulio Caesare promotus in cuius exercitu insignes virtutes militares exhibuit ː nam de Germanis victoriam rettulisse dicebatur. Triumvir Octavianus tum cum post Philippensem pugnam agros in Italia veteranis dividebat eum Transpadanae praeposuit ubi Asinio Pollioni successit et poetam Vergilium magnis beneficiis sibi obstrinxit. Paulo post usque ad consulatum suffectum pervenit.

## De poetarum amico
Dives et potens factus Alfenus doctos homines et poetas tueri videbatur ː ita Vergilio opem tulit ne ager a veteranis ei eriperetur. Poeta non tantum sextam eclogam ei dedicavit sed iam nona  hyperbolicis laudibus eum elaturum pollicebatur ː

:"*Vare, tuom nomen, superet modo Mantua nobis*,
:*Mantua uae miserae nimium uicina Cremonae,*
:*cantantes sublime ferent ad sidera cycni.*" 

Horatius quoque in *Sermonibus* eum memorabat (*Alfenus vafer*) et Catullus de Alfeni 'perfidia' querebaturt, scilicet cum eorum amicitia iam dissolvebatur, fortasse Catulli ob odium erga Caesarem.

## Opera 
**Quadraginta libri Digestorum* ː nescitur quousque Alfeni proprii dici possint ː fortasse enim commentarios magistri sui Sulpicii Rufi collegit et edidit. Ita quidem senserunt nonnulli critici moderni sed in *Digestis* Iustiniani sub Alfeni nomine positi sunt. Tertio adhuc saeculo hoc colosseum opus epitomatorem invenit, praeclarum iurisconsultum Paulum.

## Notae 
## Plura legere si cupis 
* Detlef Liebs, 'P. Alfenus Varus, eine Karriere in der Zeit des Umbruchs', in Margagliotta et Robiglio (cur.),  *Art, intellect and politics : a diachronic perspective*, Lugduni Batavorum, Brill,  2013 ː 311-336  
*Giovanni Negri, 'Per una stilistica dei Digesti di Alfeno' in *Per la storia del pensiero giuridico romano : da Augusto agli Antonini : atti del seminario di S. Marino, 12-14 gennaio 1995*, Augustae Taurinorum, 1996 ː 135-158

Categoria:Nati saeculo 2 aut 1 a.C.n.
Categoria:Mortui saeculo 1 a.C.n. aut 1
Categoria:Iuris consulti Romani antiqui
Categoria:Consules
Categoria:Auctores Latini antiqui
Dei genetrix Casanensis

Rostoviae servatur)]]
**Dei genetrix Casanensis** est imago thaumaturga Dei genetricis, quae Casani anno 1579 apparuit. In Ecclesia Orthodoxa Russica quam maxime colitur. Dies 22 Octobris calendario Iuliano vel 4 Novembris calendario Gregoriano est dies Dei genetricis Casanensis festivus.

]]
## Imago
Imago Dei genetricis  generis, quod *Hodegetria* (Graece Ὁδηγητρία, scilicet Latine *iter monstrans* vel *in viam ducens*) nominatur, est. In iconibus generis *Hodegetriae* Iesus puer recte sedet vel stat et orantibus benedicit (in imaginibus veteribus signo duorum digitorum benedixit), vultus autem matris eius  severus est, et manu mater ad filium monstrat (nam ille *via et veritas et vita* est, ut dicitur). Sed in imagine Casanensi manus Dei genetricis non videtur (nam inferius marginis inferioris imaginis est).

## Historia
Casani anno 1579 post incendium magnum, quo urbis magna pars perierat, Matrona puella decem annos nata Dei genetricem in somnio vidit, quae ei imaginem suam quaerere iussit et locum monstravit, ibi sub terra et cinere imago et inventa est. Hoc loco Monasterium Dei genetricis Casanense aedificatum est. 

Imago Casanensis in exercitu Cosmae Minin et Demetriique Požarskij esse dicitur, qui Moscuam die 22 Octobris anno 1612 a Polonis liberaverunt et rem publicam Russicam iterum constituerunt, quae victoria non sine vi imaginis Casanensis perfecta esse putabatur. Ideo Alexius) tzar Michaeli filius hunc diem anno 1649 feriam imaginis Casanensis et Russiae liberatae fecit.

, ubi imago apparuit]]
Multae copiae imaginis Casanensis pictae sunt, quae et ipsae thaumaturgae esse credebantur et colebantur. Copia, quam ipse Demetrius Požarskij secum habuerat et coluerat, Moscuae mansisse putatur et in Ecclesia cathedralis Epiphaniae Elochovensi nunc servatur. Altera in Ecclesia cathedrali Dei genetricis Casanensis Petropolitano, sed et multae aliae sunt. Iam saeculo XIX non plane certum erat, ubi est prima imago, quae Casano apparuerat, sed saepius in Monasterio Casanensi prope locum apparentiae esse putabatur. Quam imaginem Casanensem anno 1904 Bartholomaeus Stoian fur (qui se *Čajkin* nominabat) rapuit et, ut testes dicebant, ipse vel socius eius disrumpit et in fornacem iecit. Sed et ipse Čajkin diverso tempore varia narrabat et aliae versiones multae et legenda permulta de imagine Casanensi servata narrantur. Ioannes Paulus II pontifex Alexio II patriarchae Moscuensi imaginem Casanensem donavit, quae in America inventa est et in Ecclesia Dormitionis Fatimae colebatur, et nunc imago illa in Monasterio Dei genetricis Casanensi servatur et colitur. Sed et illa copia est saeculo XVIII picta, ubi autem prima imago Casanensis sit, nemo scit.

## Notae
## Bibliographia
* Зимина Н. П., Климкова М. А. aliique. Казанская икона Божией Матери // Православная энциклопедия. Moscuae, 2012. Т. XXIX. С. 197—247. 

Categoria:Maria (mater Iesu) figurata
Categoria:Ecclesia Orthodoxa Russica
Categoria:Tabulae pictae
Categoria:Casanum
Gulielmus Soro

**Gulielmus Soro** (Kofiplé in oppido natus die 8 Maii 1972) est politicus Litoris Eburnei.

E populo Senufo ortus, alumnus est universitatis Abidianensis, universitatum Parisiensium VII et VIII, recentissime scholae commercialis Lugdunensis. Minister a communicatione fuit a mense Februario 2003 usque in Maium 2004, iterum ab Augusto eiusdem anni, primo ministro Seydou Diarra, sed a die 28 Decembris 2005 minister a reconstructione meruit, primo ministro Carolo Konan Banny. Deinde ipse primus minister die 4 Aprilis 2007 factus est, quo officio usque ad 6 Decembris 2010, iterum ab 11 Aprilis 2011 ad 8 Martii 2012 functus est. Iuxta eum Ally Coulibaly consiliarius anno 2010 merebat.

Praeses fuit conventus nationalis Litoris Eburnei a die 12 Martii 2012 usque ad 8 Februarii 2019. Mense Iulio 2023, iudex inquisitionis Lutetiae designatus est ad investigandum necem Ibrahimi Coulibaly, pristini ducis Ivoriani rebellis, in qua inter sicarios implicatus fuisse creditur Gulielmus Soro.

## Notae 
## Bibliographia 
* Ibrahima Bayo, "Présidentielle 2020 : Guillaume Soro, en pole position pour un destin présidentiel" in *La Tribune: Afrique* (15 Octobris 2019)
* Vincent Duhem, "Côte d’Ivoire : selon des experts de l’ONU, Guillaume Soro et les FN ont violé l’embargo sur les armes" in *Jeune Afrique* (5 Aprilis 2016)

## Nexus externi 
* "Pourquoi la candidature de Guillaume Soro à la présidentielle de 2020 en Côte d'Ivoire n'est pas une surprise" (18 Octobris 2019) apud *FRanceTVInfo*

Categoria:Politici Litoris Eburnei
Categoria:Gubernatores civitatum
Categoria:Ministri communicationis
Categoria:Alumni Universitatis Abidianensis
Categoria:Alumni universitatum et scholarum Parisiensium
Categoria:Alumni Scholae Commercialis Lugdunensis
Czanstochova

thumbnail|Curia urbis
**Czanstochova** (Polonice *Częstochowa*, Theodisce *Tschenstochau*, Russice *Ченстохова*) est urbs 248&nbsp;894 incolarum  in Polonia australi, in palatinatu Silesiae ad flumen Vartam iacens.

Urbs praeclara est causa  qui imaginem thaumaturgam  item praeclaram Dei genetricis Czanstochoviensis habet.

## Notae 
## Nexus externi
* Situs interretialis urbis

Categoria:Urbes Poloniae
Monasterium Dei genetricis Smolenscensis Novodevicense

thumb|Monasterium Novodevicense
[thumb|[Campanarium monasterii Novodevicensis]]
Monasterium Dei genetricis Smolenscensis Novodevicense, vulgo *Monasterium Novodevicense* (Russice *Новодевичий монастырь*, scilicet Latine *Monasterium virginum novum*) est monasterium Moscuae amplissimum et pulcherrimum, imagini thaumaturgae Dei genetricis Smolenscensis dicatum. Prope ad ripam Mosci fluminis stat. A Basilio III magno duce Moscoviae conditum est, qui hoc facere promiserat, si Smolenscum cepisset. 

Ecclesia cathedralis Dei genetricis Smolenscensis anno 1524 vel 1525 aedificata est. Aedificia monasterii notissima, quae sunt ecclesia Transfigurationis super portas, turris campanaria et turres murorum monasterii aliquae, more baroci, qui Russice *barocus Naryschkinorum* saepe dicitur, saeculo XVII constructa sunt, fortasse Iacobo Buchvostov participe. 

## Notae
## Nexus externi
* Monasterium in situ Patriarchatus Moscuensis

Categoria:Ecclesia Orthodoxa Russica
Categoria:Monasteria Russiae
Categoria:Aedificia Moscuae
Categoria:Ecclesiae imaginum Dei Genetricis
Prithvirajsing Roopun

**Prithvirajsing Roopun**, saepe *Pradeep Roopun* nuncupatus (ad Quatre Bornes die 24 Maii 1959 natus), est politicus Mauritiae. Socius iam diu Motus militantis socialisticae, minister integrationis socialis meruit a die 15 Decembris 2014, deinde minister ab artibus et cultura a die 24 Ianuarii 2017 usque in 12 Novembris 2019. Die 2 Decembris eiusdem anni praeses electus est.

## Bibliographia 
* "Ex-minister Roopun is Mauritian president" in *The Tribune* (3 Decembris 2019)

## Nexus externi 
* Sumit Arora, "Pritivirajsing Roopun elected as new President of Mauritius by parliament" (4 Decembris 2019) apud *Adda247*

Categoria:Nati 1959
Categoria:Homines vivi
Categoria:Politici Mauritiae
Categoria:Ministri culturae
Categoria:Duces civitatum
Hasanus Diab

*
**Hasanus Diab** (Arabice *Hasān Dyāb* - حسان دياب) (Beryti die 6 Ianuarii 1959 natus) est ingeniarius et politicus Libanensis.

Alumnus est universitatis metropolitanae Ledesiensis universitatumque Surriensis et Bathoniensis in Anglia. Professor ingeniariae electricae fuit apud universitatem Americanam Berytensem. Minister ab eruditione Libanensis meruit, primo ministro Najib Mikati, a die 13 Iunii 2011 usque ad 15 Februarii 2014. Die 19 Decembris 2019 primus minister nominatus est.

## Notae 
## Nexus externi 
* Situs privatus
* Timour Azhari, "Lebanese president asks Hassan Diab to form government" (19 Decembris 2019) apud *Al Jazeera''

Categoria:Nati 1959
Categoria:Homines vivi
Categoria:Politici Libani
Categoria:Ingeniarii
Categoria:Professores Universitatis Americanae Berytensis
Categoria:Alumni Universitatis Metropolitanae Ledesiensis
Categoria:Alumni Universitatis Surriensis
Categoria:Alumni Universitatis Bathoniensis
Categoria:Ministri eruditionis
Dei genetrix Smolenscensis

[thumb|Dei genetrix Smolenscensis, a [Dionysius (zographus)|Dionysio picta]]
**Dei genetrix Smolenscensis** est imago thaumaturga Dei genetricis, quae in Ecclesia Orthodoxa Russica colitur. Dies 28 Iulii calendario Iuliano vel 10 Augusti calendario Gregoriano est dies eius festivus. Imago Dei genetricis generis, quod *Hodegetria* (Graece Ὁδηγητρία, scilicet Latine *iter monstrans* vel *in viam ducens*) nominatur, est. In iconibus generis *Hodegetriae* Iesus puer recte sedet vel stat et orantibus benedicit, mater vultu severo manu ad filium monstrat (nam ille *via et veritas et vita* est, ut dicitur). 

Imago Smolenscensis Graecae originis fuit. Incertum est, quando in Russiam adlata est, sed dicitur anno 1046 e Constantinopoli vecta, post in Smolenscum colebatur et a Tataris anno 1239 urbem defendit. Post in Moscuam adlata est, ubi copia eius picta est et in Ecclesia cathedralis Annuntiationis Cremlini collocata, quae anno 1525 Smolensco a Polonis liberato in Monasterium Dei genetricis Smolenscensis Novodevicense translata est. Imago autem ipsa Smolenscum revertit.  Multae et aliae sunt versiones imaginis Smolenscensis, at eam ipsam, postquam Smolenscum anno 1941 a Germanis captum erat, nemo videbat.

## Notae
## Nexus externi
* De Hodegetria Smolenscensi 

Categoria:Maria (mater Iesu) figurata
Categoria:Ecclesia Orthodoxa Russica
Categoria:Tabulae pictae
Categoria:Smolenscum
Scientismus

[thumb|[Ricardus Dawkins saepe scientismi accusatur.]]**Scientismus** est sententia philosophica qua positivismus logicus consectarie omnibus quaestionibus mundi adhibetur.

Vox *scientismus* olim a biologico  modo affirmativo adhibetur, sed hodie generaliter hoc verbo utuntur assectatores opinionis scientiam rebus religiosis esse abstinendam, cum "scientistae" censeant methodum scientificam solam esse quae veritatem profecto invenire permittet.

Ita in epistula encyclica *Fides et Ratio*  Ioannes Paulus II disseruit:
 Haec philosophiae *[scil. scientismi]* notio respuit tamquam validas omnes cognitionis formas alienas iis quae sunt scientiarum positivarum propriae atque in provinciam solorum phantasmatum reicit tum religiosam et theologicam cognitionem tum ethicam et aestheticam scientiam.

## Notae 
## Nexus interni 
* Atheismus
* Cogitatio libera
* Naturalismus
* Positivismus logicus
* Reductionismus

Categoria:Philosophia scientiae
Dei genetrix Volodimiriensis

thumb|Dei genetrix Volodimiriensis
[thumb|[Hetoemasia in latere altero imaginis Volodimiriensis]]
**Dei genetrix Volodimiriensis** est imago thaumaturga Dei genetricis, quae in Ecclesia Orthodoxa Russica colitur. Tres dies festivos habet: 
* 21 Maio calendario Iuliano vel 3 Iunij calendario Gregoriano 
* 23 Iunio calendario Iuliano vel 6 Iulio calendario Gregoriano 
* 26 Augusti calendario Iuliano vel 8 Septembris calendario Gregoriano 

## Iconographia
Imago Dei genetricis generis, quod *Eleusa* (Graece Ἐλεοῦσα, scilicet Latine *Misericors*) nominatur, est. In iconibus generis *Eleusae* Iesus puer genam suam ad matris genam applicat et mater eum amplectitur. Ligno imaginis verso Hetoemasiam saeculo XV ineunte pictam videre potes.

## Historia
A Sancto Luca, ut et multae aliae imagines venerandae, picta esse dicitur. Re vera Graeca est. In Russiam circa annum 1130 translata est et in monasterio Vyshegorodensi Kioviae collocata. In Volodimiriam Andreas Bogolubensis eam anno 1160 attulit ibique
in Ecclesia cathedrali Dormitionis collocata est. Eam veluti tutamen quoddam, quotiescunque erat pugnaturus, secum in castris ferre solebat Andreas; ejusque ope victoriam de Bulgaris Volgensibus reportatam fuisse narrant. In Moscuam Basilio I regnante translata est, ut a Tamerlane  urbem defenderet. Post ter Moscuam a Tataris defendisse putatur. In Ecclesia cathedralis Dormitionis Cremlini colebatur. Ab anno 1930 in Pinacotheca Tretiakoviana servabatur et anno 1991 in Ecclesiam Sancti Nicolai in *Tolmatschi*, quae et templum Orthodoxum et pars Pinacothecae simul est, colitur.

## Notae
## Nexus externi
* De imagine Volodimiriensi 

Categoria:Maria (mater Iesu) figurata
Categoria:Ecclesia Orthodoxa Russica
Categoria:Tabulae pictae
Categoria:Volodimiria
Categoria:Pinacotheca Tretiakoviana
Pinacotheca Tretiakoviana

thumb|Pinacotheca Tretiakoviana et Pauli Tretjakov monumentum
**Pinacotheca Nationalis Tretiakoviana** est pinacotheca Moscuae sita. A Paulo Michaelis filio Tretjakov mercatore anno 1856 ut collectio artis Russicae condita est et anno 1892 Moscuae urbi donata. Aedificium vetus pinacothecae in vico *Lavrušinskij* diu dimidia parte secunda saeculi XIX a variis architectis, Victore Vasnetsov participe, construebatur. Aedificium novum habet, quod nonnunquam *Pinacotheca Tretiakoviana nova* appellatur, in via *Krymskij val*, ubi ars saeculi XX collegitur. Anno 2019 plus quam 180 000 opera comprehendit.

## Notae
## Nexus externi 
* Situs proprius

!
Categoria:Constituta 1856
Categoria:Aedificia Moscuae
Scaldia-Duvelandia

thumb|Scaldia-Duvelandia anno 1664
**Scaldia-Duvelandia** (Batave: *Schouwen-Duiveland*) est commune Batavum, in provincia Zelandia, fere 33&nbsp;800 incolarum. Caput communis est Ziriczaea.

Commune totam insulam Schaldiam-Duvelandiam continet ac die 1 Ianuarii 1997 conditum est e coniunctione communium antecedentium quae erant *Brouwershaven, Bruinisse, Duvelandia, Scaldia centralis, Scaldia occidentalis* et *Ziriczaea*.

## Notae 
## Nexus externi 
* Pagina officialis

Categoria:Communia Nederlandiae
Categoria:Condita 1997
Valis

[thumb|Finis Batavo-Germanicus in Vale ante [Foedus Schengis ictum.]]
**Valis** sive **Vallis** (Batave *Vaals*) est oppidum et commune Bataviae in austro-oriente extremo provinciae Limburgi prope Aquisgranum. Commune habet fere 10&nbsp;000 incolas.

Prima mentio Valis in litteris erat in acto donationis anno 1041. Ab anno 1661 pars Belgicae Foederatae erat. Nihilominus, causa proximitatis Aquisgrani ligamen cum Germania semper amplum manebat; hodie 26 centesimae incolarum cives Germani sunt.

Summus locus Bataviae in communi, ad fines cum Germania et Belgica situs est (322.4 m supra mare).

## Notae 
## Nexus externi 
* Situs interretialis

Categoria:Communia Nederlandiae
Philippus Goffin

**Philippus Goffin** (Rocourt in oppido natus die 1 Aprilis 1967) est politicus Belgicae.

Alumnus est universitatis Catholicae Lovaniensis ubi iuribus studuit. Socius fuit factionis liberalis reformatoriae et recentius motus reformatorii. Praefectus communi Crisnée anno 2001 electus est, quo officio ter comitiis confirmatus etiamnunc fungitur. Ab anno 2010 Camerae repraesentantium Belgicae legatus est. Die 30 Novembris 2019 minister a rebus externis et munitione creatus est, Desiderio Reynders successor, prima ministra Sophia Wilmès.

## Bibliographia 
* "Le nouveau ministre des Affaires étrangères et de la Défense, Philippe Goffin, prête serment devant le Roi" in *Le Soir* (30 Novembris 2019)

Categoria:Nati 1967
Categoria:Homines vivi
Categoria:Politici Belgicae
Categoria:Ministri rerum externarum
Categoria:Alumni Universitatis Catholicae Lovaniensis (UCLouvain)
Categoria:Praefecti urbibus
Categoria:Ministri munitionis
Aurelius Ciocoi

**Aurelius**, vulgo *Aureliu* **Ciocoi** (Chisinoviae natus die 5 Iunii 1968) est legatus et politicus Moldaviae.

Alumnus est universitatis civicae Moldavicae, ubi arti diurnariae studuit, insuper scholae nationalis studiorum politicorum Bucarestensis et academiae ministerii externi Germanicae. Deinde legatus patriae in Germaniam, in Sinas, in Civitates Foederatas Americae missus est. Annis 2018 et 2019 iuxta praesidem Inguarum Dodon consiliarius a rebus externis meruit. Die 14 Novembris huius anni minister rerum externarum factus est, primo ministro Ioanne Chicu; sed ipse mox primus minister ad interim fuit a die 31 Decembris 2020 usque in 6 Augusti 2021. Deinde legatus ad Germaniam missus est.

## Nexus externi 
* "Aureliu Ciocoi" apud regimen Moldavicum
* "Aureliu Ciocoi" apud ministerium rerum externarum
* "Aureliu CIOCOI: “Cyber Security is also about diplomacy”" (20 Novembris 2019) apud *UTM*

Categoria:Nati 1968
Categoria:Homines vivi
Categoria:Politici Moldaviae
Categoria:Legati Moldaviae
Categoria:Alumni Universitatis Civicae Moldavicae
Categoria:Alumni Scholae Nationalis Studiorum Politicorum et Administrativorum (Bucaresta)
Categoria:Alumni Academiae Ministerii Externi (Germania)
Categoria:Ministri rerum externarum
Maia Sandu

**Maia Sandu** (Risipeni in oppido nata die 24 Maii 1972) est politica et praeses Moldaviae.

Alumna est academiarum studiorum oeconomicorum et  Moldavicarum necnon scholae gubernii universitatis Harvardianae. Vasingtoniae apud Argentariam mundanam annis 2010 et 2011 operam dedit. In patriam revocatus a die 24 Iulii 2012 usque ad 30 Iulii 2015 ministra ab eruditione fuit, primis ministris Vladimiro Filat, Georgio Leancă, Cyrillo Gaburici, Natalia Gherman. Ipsa prima ministra breve temporis spatium meruit a die 8 Iunii 2019 usque ad 14 Novembris eiusdem anni.

Die 24 Decembris 2020 praeses Moldaviae electa et hodie in officio est.
## Ministri regiminis Maiae Sandu 2019 
* Vadim Brînzan
* Natalia Gavrilița
* Georgeta Mincu
* Andreas Năstase
* Ala Nemerenco
* Liliana Nicolaescu-Onofrei
* Stanislaus Pavlovschi (usque ad 23 Iunii 2019)
* Nicolaus Popescu
* Basilius Șova
* Olesea Stamate (ab 24 Iunii 2019)
* Paulus Voicu

## Bibliographia 
* Alexander Tanas, "Moldova's fledgling government felled by no-confidence vote" (12 Novembris 2019) apud *Reuters*

Categoria:Nati 1972
Categoria:Homines vivi
Categoria:Politici Moldaviae
Categoria:Ministri eruditionis
Categoria:Gubernatores civitatum
Categoria:Alumni Academiae Studiorum Oeconomicorum Moldavicae
Categoria:Alumni Academiae Administrationis Publicae (Chisinovia)
Categoria:Alumni Universitatis Harvardianae
Nicolaus Popescu

**Nicolaus Popescu**, vulgo *Nicolae* sed saepius *Nicu Popescu* (Chisinoviae  die 25 Aprilis 1981 natus), est eruditus Moldaviae.

Alumnus est Instituti Coniunctionum Internationalium Moscuensiis et universitas Europae Centralis. Operam dedit apud instituta varia politiae internationalis. Ab anno 2016 lector fuit apud Institutum Scientiarum Politicarum Parisiense. Suadente Maia Sandu minister rerum externarum Moldavicus meruit a die 8 Iunii 2019 usque ad 14 Novembris eiusdem anni.

## Scripta 
* 2005 : *The EU in Moldova: Settling Conflicts in the Neighbourhood* Textus
* 2007 : ''Europe's Unrecognised Neighbours: The EU in Abkhazia and South Ossetia* Textus
* 2008 (cum Mark Leonard et Andrew Wilson) : *Can the EU Win the Peace in Georgia?* Textus
* 2009 (cum Andrew Wilson) : *The limits of enlargement-lite: European and Russian power in the troubled neighbourhood* Textus
* 2010 (cum Susi Dennison et José Ignacio Torreblanca) : *A Chance to Reform: How the EU Can Support Democratic Evolution in Morocco* Textus
* 2010 : *EU Foreign Policy and Post-Soviet Conflicts: Stealth Intervention*
* 2011 (cum Ben Judah et Jana Kobzova) : *Dealing with a post-BRIC Russia* Textus
* 2011 : *Turning Presence Into Power: Lessons from the Eastern Neighbourhood'' Textus

Categoria:Eruditi Moldaviae
Categoria:Alumni Instituti Coniunctionum Internationalium Moscuensis
Categoria:Alumni Universitatis Europae Centralis
Categoria:Ministri rerum externarum
Categoria:Professores Instituti Scientiarum Politicarum Parisiensis
Carolus Mīlenbahs

**Carolus Mīlenbahs** (Lettonice *Kārlis Mīlenbahs*), die 18 Ianuarii anno1853 in vico Curlandiae natus et die 27 Martis anno 1916 in Voru urbe mortuus, fuit philologus et interpres Lettonicus. In Unversitate Dorpatensi educatus, ubi dissertationem de verbo Latino defendit. *Odysseam* Lettonice vertit. Artem grammaticam Lettonice composuit et lexicon Lettonicum quattor voluminibus, quod Ioannes Endzelīns post mortem Mīlenbahii edidit, necnon lexicon Lettonico-Theodiscum. Abecedarium Lettonicum hodiernum elaboravit anno 1908, quod anno 1918 a re publica Lettonica receptus est.

## Notae 
## Nexus externi 
* De Carolo Mīlenbahs 

Categoria:Alumni Universitatis Tartuensis
Categoria:Interpretes Homerici
Categoria:Eruditi Lettoniae
Categoria:Interpretes Graeco-Lettonici
Ferdinandus Chui Sai On

**Ferdinandus Chui Sai On**, apud Europaeos *Fernando Chui* et apud Sinas 崔世安 ''Cuī Shì'ān* (Macai natus die 13 Ianuarii 1957) est magistratus et politicus Macai.

Alumnus est Universitatis Civicae Californiensis Sacramentensis et Universitatis Oklahomae. Ab anno 1992 legatus fuit conventui legislativo Macauensi. Secretarius a rebus socialibus et cultura a die 20 Decembris 1999 usque ad 20 Decembris 2009 meruit. Eo die exsecutivus princeps Macai factus est, quo officio decem annos functus est, successore Ho Iat Seng.

## Bibliographia 
* "Five facts about Macau and new leader Fernando Chui" (26 Iulii 2009) apud *Reuters*

## Nexus externi 
* "Chui Sai On (Fernando Chui)" apud *China Vitae''

Categoria:Nati 1957
Categoria:Homines vivi
Categoria:Alumni Universitatis Civicae Californiensis Sacramentensis
Categoria:Alumni Universitatis Oclahomae
Categoria:Politici Sinarum
Categoria:Incolae Macai
Categoria:Gubernatores provinciarum
Ioannes Chicu

**Ioannes**, vulgo *Ion* **Chicu** (Pîrjolteni in oppido natus die 28 Februarii 1972) est oeconomus et politicus Moldaviae.

Alumnus est academiae studiorum oeconomicorum Moldavicae ubi administrationi studuit. Apud ministeria commercii et vectigalium operam dedit. Annis 2008 et 2009 consiliarius fuit iuxta primum ministrum Basilium Tarlev de rebus mercatoriis coniunctionibusque internationalibus. Minister a vectigalibus a die 10 Decembris 2018 usque ad 8 Iunii 2019 meruit, primo ministro Paulo Filip. Cui successore Maia Sandu mox e munere deiecta, Ioannes Chicu ipse primus minister die 14 Novembris 2019 creatus est.

## Bibliographia 
* "Moldovan parliament approves Ion Chicu as new prime minister" (14 Novembris 2019) apud *Reuters*
* Muhammad Irfan, "Moldova's New Prime Minister Chicu Plans To Visit Moscow Later This Week" (18 Novembris 2019) apud *Urdu Point*
* Alexander Tanas, "Moldova's fledgling government felled by no-confidence vote" (12 Novembris 2019) apud *Reuters*

Categoria:Nati 1972
Categoria:Homines vivi
Categoria:Politici Moldaviae
Categoria:Gubernatores civitatum
Categoria:Ministri vectigalium
Categoria:Alumni Academiae Studiorum Oeconomicorum Moldavicae
Ho Iat Seng

**Ho Iat Seng** sive litteris Sinensibus 賀一誠 (natus die 12 Iunii 1957) est mercator politicusque Macai et Sinarum.

E familia urbis Yiwu in provincia Zhejiang ortus, Ho Iat Seng Macai natus est ubi pater societatem mercatoriam condiderat, sed apud universitatem Zhejiangensem eruditus est. Legatus fuit a die 20 Septembris 2009 usque ad 5 Iulii 2019 conventui legislativo Macauensi, cuius praeses electus est die 16 Octobris 2013. Die 20 Decembris 2019 exsecutivus princeps Macai factus est.

## Bibliographia 
* "Interview: Ho Iat Seng vows to unite Macao society to take part in national development" (11 Septembris 2019) apud *XinhuaNet*
* "Gambling hub Macau chooses Beijing-backed Ho Iat Seng as leader" in *Straits Times* (25 Augusti 2019)
* Raquel Carvalho, "Ho Iat-seng will be new city leader of Macau, China’s gambling hub" et "Meet Macau’s new chief executive Ho Iat-seng: a media-shy Beijing loyalist with deep mainland ties" in *South China Morning Post* (25 Augusti 2019)
* Farah Master, Keith Zhai, "Exclusive: Protest-free Macau to win financial policy rewards from China" (12 Decembris 2019) apud *Reuters*
* Jeff Pao, "Industrialist Ho Iat-seng eyes top Macau post" in *Asia Times* (18 Iunii 2019)

## Nexus externi 
* "Ho Iat Seng" apud *China Vitae*

Categoria:Nati 1957
Categoria:Homines vivi
Categoria:Politici Sinarum
Categoria:Incolae Macai
Categoria:Gubernatores provinciarum
Categoria:Alumni Universitatis Cechianensis
Kineschma

**Kineschma** (Russice *Кинешма*) urbs est regionis Analeptrianae Russiae. In ripa Volgae fluminis stat. Incolas 83&nbsp;871 habuit anno 2017.

thumb|left|Kineschmae a Volga aspectus
## Historia
Anno 1429 Kineschma primo memorata est, cum Tatari eam devastaverunt. Sloboda piscatorum parva erat, sed crescebat. Anno 1615 ab Alexandro Lisowski et Polonis oppugnata est et incolae, qui in ecclesiam fugerant, cum ea incensi sunt. Ab anno 1616 Kineschma caput circuli erat. Anno 1744 ecclesia cathedralis lapidea constructa est (nam praeter eam Kineschma omnis lignea fuit). Anno 1777 Kineschma in numerum urbium inclusa est. Fabricis textilibus, sicut et Analeptria prope sita, Kineschma nota erat.

## Notae
## Nexus externi
Categoria:Urbes regionis Analeptrianae
Categoria:Condita 1429
Hadrumetum

**Hadrumetum** fuit urbs antiqua cuius ruinae in suburbiis Susae in Tunesia iacent. Urbs a Phoenicibus saeculo undecimo a.C.n. condita est et hodie sub patrimonium UNESCO inscribitur.

## Notae 
## Nexus externi 
Categoria:Susa (Tunesia)
Categoria:Loci archaeologici Tunesiae
Categoria:Loci hereditatis mundialis in Africa
Kaïs Saïed

**Kaïs Saïed** (Tunete natus die 22 Februarii 1958) est iuris consultus et politicus Tunesiae.

Parentibus modestis sed eruditis, Kaïs Saïed apud Collegium al-Ṣādiqī educatus est. Facultatem iurum universitatis Susae frequentavit. Ibi ab anno 1994 usque in 1999, postea usque in annum 2018 apud universitatem Tunetensem docuit. Anno 2019 praeses patriae electus est, quo officio a die 23 Octobris huius anni fungitur. 

## Bibliographia 
* Nessim Ben Gharbia, "Présidentielle en Tunisie : Kaïs Saïed tel que je l’ai connu" in *Jeune Afrique* (2 Octobris 2019)

Categoria:Nati 1958
Categoria:Homines vivi
Categoria:Politici Tunesiae
Categoria:Eruditi Tunesiae
Categoria:Iuris consulti
Categoria:Duces civitatum
Categoria:Professores Universitatis Tunetensis
Categoria:Professores Universitatis Susae
Categoria:Alumni Collegii al-Ṣādiqī
Zoran Tegeltija

**Zoran Tegeltija** seu litteris Cyrillicis Зоран Тегелтија (natus die 29 Septembris 1961) est politicus rei publicae Serbicae in Bosnia.

Natus est in oppido Mrkonjić Grad cui praefectus fuit ab anno 2004 usque in 2012. Alumnus est universitatis Seraiensis in Bosnia et universitatis privatae Alpha in Serbia. Inter annos 2000 et 2002 legatus parlamento, ab anno 2010 minister vectigalium meruit rei publicae Serbicae. Praeses consilii ministrorum Bosniae et Herzegovinae die 5 Decembris 2019 electus est.

## Bibliographia 
* Danijel Kovacevic, "Bosnia Parliament Confirms Tegeltija as New State PM" in *Balkan Insight* (5 Decembris 2019)

Categoria:Nati 1961
Categoria:Homines vivi
Categoria:Politici Bosniae
Categoria:Gubernatores civitatum
Categoria:Alumni Universitatis Saraievoensis
Categoria:Alumni Universitatis Alpha
Vincentius Zeballos

**Vincentius Zeballos**, vulgo plenius *Vicente Antonio Zeballos Salinas* (Moquegua in urbe natus die 10 Maii 1963) est iuris consultus et politicus Peruviae.

Alumnus est universitatis Incae Garciae Lasi Limae in urbe et universitatis Complutensis Matritensis. Legatus est congressui Peruviano pro urbe nativa a die 26 Iulii 2011 usque ad 30 Septembris 2019. A die 21 Iulii 2018 minister iustitiae et iurum humanorum meruit, primis ministris successivis Caesare Villanueva et Salvatore del Solar, praeside Martino Vizcarra. Ipse sub eodem praeside die 30 Septembris 2019 primis minister factus est.

## Bibliographia 
* "Martín Vizcarra y Vicente Zeballos presentaron plan de trabajo y medidas del Gabinete Ministerial" in *El Comercio* (30 Octobris 20119)

Categoria:Nati 1963
Categoria:Homines vivi
Categoria:Politici Peruviae
Categoria:Ministri iustitiae
Categoria:Gubernatores civitatum
Categoria:Alumni Universitatis Complutensis
Categoria:Alumni Universitatis Incae Garciae Lasi
Topi

**Topi** (*Damaliscus lunatus jimela*) est dorcas, quaedam subspecies gregaria ac celeris cognata de tsessebe communi (*Damaliscus lunatus lunatus*), quae savanis, tesquis, campis aluvialibus Africanis subsaharianis incolit. 

## Descriptio corporalis 
Topi ipsi Alcelaphis buselaphis adsident, fusciorem autem pellem habent atque egent cornuum flexusiorum. Caput longum, gibberem distinctum desuper collum, corpus murreum cum maculis purpureis in feminibus suis habent. Est quoque eis forma quoque personalis vel imaginalis opaca super faciem suam. Anulata lyrataque sunt cornua sua. Pellis de capillis brevibus ac nitentibus cumulatur. Massa eis est ab 68 usque ad 160 chiliogrammata; spatium corporis inter 150 et 210 centimetra; altitudo de umero inter 100 et 130 centimetra. Topi mares naturaliter altiores fuscioresque quam feminae sunt. Glandulae prae oculis eis sunt, quae secretionem oleosam exigunt; crura item principa glandulas ungulenses habent. 

## Distributio oecologiaque 
Topi distributionem amplam sed disiunctam incolunt, quia arida atque herbosa prata eis placent. Topiis ab hominibus venatis et patriis perditis, populationes sepositiores magis factae sunt. Consequis in civitatibus inveniuntur Topi: Res Publica Democratica Congensis, Kenia, Ruanda, Tanzania, Uganda. Topi olim in Burundia inveniebantur sed hodie vicinaliter demortui sunt. 

Electa universe regione, Topi aut numerosi aut omnino absunt. Populationes stratae circumiectis suis non percrescunt; aut cressant aut pereunt. Additamentum principale Topiis percrescendi est copia localis vegetationis esculentae; greges Topiorum inter pastus annualiter commigrationes faciunt, quarum maxima est ea in campis Serengetiensibus ut cum connochaetibus, zebris, aliis dorcadibus itinera faciunt. 

Praedatores Topiorum amplectantur species sicut leones, hyaenidae, homines, canes feri et qui neonatos petunt; hyaenis praesertim adgrediendi sunt Topi. Rarius tamen interficiuntur ab praedatoribus suis, si aliae species regione adsunt.

## Status conservationis 
Topi hodie sicut "species damno obiecta" ab Consociatione Internationali ad Naturam Conservandam adnumerantur.

* Bovidae
* Artiodactyla

## Notae 
## Nexus externi 
* http://www.departments.bucknell.edu/biology/resources/msw3/browse.asp?id=14200517

Categoria:Bovidae
Categoria:Taxa Matschie
Categoria:Taxa 1892
Categoria:Animalia venaticia
Electriductus tensionis magnae

thumb|Electriductus tensionis magnae cum malis e chalybe factis, in Germania
thumb|Electriductus in Francogallia
**Electriductus tensionis magnae** est pars retis electricae, quae fluxum electricum ab electrificinis ad locos habitatos vel ad fabricas aliosque, quibus electricitate opus est. Saepius hoc nomine electriductus aerei appellantur, sed et subterranei et submarini electriductus tensionis magnae existunt. Electriductus tensionis magnae aereus malos altos e chalybe vel rarius e rudere concreto factos habet, quibus fila electrica haerent. Electriductus tensionis magnae primus Monaci anno 1882 constructus erat, saeculo vicesimo autem passim aedificati sunt.

## Notae
## Bibliographia
* Donald G. Fink and H. Wayne Beaty, *Standard Handbook for Electrical Engineers*, Novi Eboraci 1978 
* Joseph Kindersberger, *Grundlagen der Hochspannungs- und Energieübertragungstechnik*, Monachiae 2009 
* Магидин Ф. А. *Электромонтажные работы*. Vol. XI, pars 1, *Воздушные линии электропередачи* Moscuae 1991. 

## Nexus externi
* De electriductibus tensionis magnae 

Categoria:Ingeniaria electrica
Gotābaya Rājapakṣe

**Gotābaya Rājapakṣe**, litteris Singhalensibus ගෝඨාභය රාජපක්ෂ et Tamulicis கோட்டாபய ராஜபக்ஸ (Palatuwa in oppido die 20 Iunii 1949 natus) est miles et politicus Srilancae.

Apud Collegium Ananda educatus, ab anno 1971 usque in 1989 militavit. in Civitatibus Foederatis ab 1998 usque in 2005 habitavit. In patriam reditus, fratre Mahendra Rājapakṣe praeside electo, iuxta hunc secretarius a munitione a die 25 Novembris 2005 ad 8 Ianuarii 2015 meruit. Ipse praesidatum anno 2019 petivit, bono successu. Quo officio a die 18 Novembris 2019 functus est, sed die 13 Iulii 2022 in Insulas Maldivas fugit, ratione tumultuum populi e discrimine oeconomico ortorum.

## Notae 
## Bibliographia 
* "Sri Lanka's Rajapaksa brothers strengthen grip in landslide election win" in *The Guardian* (7 Augusti 2020)
* Sanjeev Miglani, Shihar Anee, "Sri Lankan ex-defense chief Gotabaya says he will run for president, tackle radical Islam" (26 Aprilis 2019) apud *Reuters*

Categoria:Milites Srilancae
Categoria:Politici Srilancae
Categoria:Duces civitatum
Categoria:Incolae Civitatum Foederatarum
Categoria:Alumni Collegii Ananda
Əli Əsədov

**Əli Hidayət oğlu Əsədov** (Bacuae natus die 30 Novembris 1956) est oeconomus et politicus Atropatenae.

Alumnus est Instituti Oeconomici Moscuensis. Ab anno 1980 apud institutum oeconomicum Academiae Scientiarum Atropatenicae operam dedit. Ab 1995 usque in 2000 legatus est Conventui Nationali Atropatenico. Ab anno 2012 consiliarius oeconomicus fuit iuxta praesidem İlham Əliyev, qui die 8 Octobris 2019, primo ministro Novruz Məmmədov officium suum subito recusante, ipsum Əli Əsədov primum ministrum creavit.

## Nexus externi 
* "Azerbaijan's Parliament Approves Asadov As PM Hours After Predecessor's Surprise Resignation" (8 Octobris 2019) apud *Radio Free Europe/Radio Liberty*

Categoria:Nati 1956
Categoria:Homines vivi
Categoria:Oeconomi Atropatenae
Categoria:Academici Atropatenae
Categoria:Primi ministri Atropatenae
Categoria:Alumni Instituti et Universitatis Oeconomicae Moscuensis
Cognitura publica Europaea

thumb| est prima cognitrix generalis Cogniturae publicae Europaeae.
**Cognitura publica Europaea** (Anglice ''European Public Prosecutor's Office*, Francogallice *Parquet européen*, Theodisce *Europäische Staatsanwaltschaft'') est officium Unionis Europaeae cui est dicio delicta patrimonium unionis laedentia persequi.

Cognitura edicto anni 2017 condita et deinde exstructa est, ac a die 1 Iunii 2021 operatur.

In dicione cogniturae sunt fraudes summae plus quam 10&nbsp;000 euronum quae attinent ad pecuniam solutam ab unione ac aliae fraudes trans fines summae plus quam 10&nbsp;000&nbsp;000 euronum. Dicio territorialis spectat ad Unionem Europaeam sine Dania, Hibernia et Hungaria.

In officio centrali Luxemburgi sunt unus cognitor generalis, 22 cognitores publici ac alii operarii. In variis civitatibus sunt cognitores publici delegati qui accusationes ad curias illarum civitatum portant.

## Notae 
## Nexus externi 
* Situs interretialis Cogniturae publicae Europaeae

Categoria:Unio Europaea
Ova taricha thynnorum

[thumb|Plures species [ova taricha|ovorum tarichorum inter quae tunnorum, media imagine, colore cinereo]]
**Ova taricha thynnorum** sunt cuppedia ex ovis Scombridarum nonnullorum facta, sale conspersis, valde compressis et sic servatis. In Sicilia ex ovis *Thunni thynni* Mediterranei et *T. albacaris* tropicalis necnon *Xiphiae gladii* conficitur.

* Ova taricha

## Notae
## Bibliographia 
* M. J. Periago, "Monitoring volatile and nonvolatile amines in dried and salted roes of tuna (Thunnus thynnus L.) during manufacture and storage" in '*Journal of Food Protection* vol. 66 (2003) pp. 335-340 Epitome
* Paola Scano et al., "Lipid components and water soluble metabolites in salted and dried tuna (Thunnus thynnus L.) roes" in *Food Chemistry* vol. 138 (2013) pp. 2115-2121 Epitome

Categoria:Cibus marinus
Categoria:Ova
Categoria:Scombridae